pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าขับเคลื่อนโครงการ 1 ตำบล 1 กลุ่มเกษตรทฤษฎีใหม่
วันพุธที่ 12 พฤษภาคม 2564
กระทรวงเกษตรฯ เดินหน้าขับเคลื่อนโครงการ 1 ตําบล 1 กลุ่มเกษตรทฤษฎีใหม่
กระทรวงเกษตรฯ เดินหน้าขับเคลื่อนโครงการ 1 ตําบล 1 กลุ่มเกษตรทฤษฎีใหม่ มีเกษตรกรเข้าร่วม 29,877 ราย เกิดการจ้างงานแล้ว 13,677 ราย ขุดสระเก็บกักน้ําเสร็จเรียบร้อยแล้ว จํานวน 1,447 ราย
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการบริหารโครงการ 1 ตําบล 1 กลุ่มเกษตรทฤษฎีใหม่ ผ่านระบบทางไกลออนไลน์ Application Zoom ณ กระทรวงเกษตรและสหกรณ์ ว่า การเปิดรับสมัครเกษตรกรและจ้างแรงงานเกษตรทฤษฎีใหม่ระดับตําบลในพื้นที่เป้าหมาย 4,009 ตําบล เกษตรกรเป้าหมาย 32,000 ราย มีเกษตรกรที่เข้าร่วมโครงการจํานวน 29,877 ราย แบ่งเป็น เกษตรกรทั่วไป 28,493 ราย เกษตรกรที่เข้าร่วมโครงการส่งเสริมเกษตรทฤษฎีใหม่ (5 ประสาน สืบสานเกษตรทฤษฎีใหม่ ถวายในหลวง) จํานวน 1,384 ราย และมีการจ้างแรงงานเกษตรทฤษฎีใหม่ระดับตําบล จํานวน 13,677 ราย จากเป้าหมาย 16,000 ราย (ข้อมูล ณ วันที่ 6 พฤษภาคม 2564)
“การขับเคลื่อนโครงการ1 ตําบล 1 กลุ่มเกษตรทฤษฎีใหม่ มีความคืบหน้าผลการดําเนินงาน ดังนี้ 1. การจัดทําคู่มือมือการปฏิบัติงาน จํานวน 50,000 เล่ม และได้ดําเนินการจัดส่งทั้งหมดแล้ว 2. ได้มีการดําเนินการเช่าใช้พื้นที่การดําเนินการระบบสารสนเทศ และเชื่อมโยงข้อมูลกับหน่วยงานของกระทรวงเกษตรและสหกรณ์ เพื่อสนับสนุนโครงการ 1 ตําบลฯ 3. การจัดฝึกอบรมเกษตรกรที่เข้าร่วมโครงการฯ ในกระบวนการเรียนรู้เวที ที่ 1 ดําเนินการแล้วเสร็จ 6 จังหวัด อยู่ระหว่างดําเนินการ 65 จังหวัด 4. การขุดสระเก็บกักน้ําให้เกษตรกรผู้เข้าร่วมโครงการ 32,000 แปลง ขณะนี้อยู่ระหว่างดําเนินการจัดซื้อจัดจ้างขุดสระเก็บกักน้ํารอบแรกให้แก่เกษตรกรจํานวน 19,059 ราย อยู่ระหว่างการขุด จํานวน 17,612 ราย ขุดสระเก็บกักน้ําเสร็จเรียบร้อยแล้ว จํานวน 1,447 ราย 5. การส่งเสริมองค์ความรู้และสนับสนุนปัจจัยการผลิต (ด้านพืช ด้านประมง ด้านปศุสัตว์ ด้านปรับปรุงบํารุงดิน) อยู่ระหว่างสํารวจความต้องการปัจจัยการผลิตของเกษตรกร และเตรียมจัดสรรโอนงบประมาณสู่พื้นที่จังหวัด” ดร.ทองเปลว กล่าว
ทั้งนี้ กรมพัฒนาที่ดินจะสนับสนุนปัจจัยการผลิตด้านการพัฒนาที่ดิน เช่น วัสดุปรับปรุง บํารุงดิน เมล็ดพันธุ์พืชปุ๋ยสด ฯลฯ กรมส่งเสริมการเกษตร จะสนับสนุนปัจจัยการผลิตด้านพืช เช่น กิ่งพันธุ์ไม้ผล ไม้ยืนต้น (ไม้ที่ให้ผลผลิต) และเมล็ดพันธุ์พืชผัก สมุนไพร ฯลฯ กรมประมง จะสนับสนุนปัจจัยการผลิตด้านประมง เช่น พันธุ์สัตว์น้ํา อาหารสัตว์น้ํา ฯลฯ กรมปศุสัตว์ จะสนับสนุนปัจจัยด้านปศุสัตว์ เช่น พันธุ์สัตว์และหรืออาหารสัตว์ วัตถุดิบอาหารสัตว์ เมล็ดพันธุ์พืชอาหารสัตว์ ท่อนพันธุ์พืชอาหารสัตว์ วัสดุอุปกรณ์การเลี้ยง ฯลฯ
รัฐบาลไทย-ข่าวทำเนียบรัฐบาล-การจัดงานมหกรรมพืชสวนโลก 2021
วันพุธที่ 12 พฤษภาคม 2564
การจัดงานมหกรรมพืชสวนโลก 2021
กระทรวงเกษตรฯ ประชุมคณะกรรมการจัดงานมหกรรมพืชสวนโลก 2021 ที่จะจัดขึ้น ณ สาธารณรัฐประชาชนจีน
วันพุธที่12พฤษภาคม2564นายอําพันธุ์เวฬุตันติรองปลัดกระทรวงเกษตรและสหกรณ์เป็นประธานการประชุมคณะกรรมการจัดงานมหกรรมพืชสวนโลก2021ที่จะจัดขึ้นณสาธารณรัฐประชาชนจีนผ่านระบบโปรแกรมZoom Cloud Meetingsณห้องประชุมกระทรวงเกษตรและสหกรณ์โดยที่ประชุมได้รับทราบผลการดําเนินงานความก้าวหน้าในการดําเนินงานพืชสวนโลก2021ณสาธารณรัฐประชาชนจีนโดยมหกรรมพืชสวนโลกดังกล่าวได้เริ่มงานตั้งแต่วันที่8เมษายน2564ที่ผ่านมาซึ่งสวนที่จัดแสดงสวนไทยได้รับความสนใจจากผู้เข้าชมงานเป็นอย่างดี
ทั้งนี้ที่ประชุมเตรียมการจัดแถลงข่าวและพิธีเปิดสวนไทยอย่างเป็นทางการซึ่งต้องมีการปรับเปลี่ยนให้เข้ากับสถานการณ์ปัจจุบันโดยที่ประชุมเห็นชอบการเลื่อนการจัดงานแถลงข่าวเป็นวันที่3กันยายน2564และใช้รูปแบบออนไลน์พร้อมกันทั้งสองประเทศเพื่อเผยแพร่ประชาสัมพันธ์ความหลากหลายของสินค้าเกษตรไทยและส่งเสริมการผลิตและการตลาดของสินค้าเกษตรไทยให้เป็นที่รู้จักเพิ่มมากขึ้น
สําหรับกิจกรรมภายในงานกระทรวงเกษตรและสหกรณ์ได้กําหนดจัดกิจกรรมภายในงานจํานวน2ครั้งครั้งที่1ระหว่างวันที่28พฤษภาคม– 4มิถุนายน2564ภายใต้แนวคิดกล้วยไม้และผลไม้ไทยและครั้งที่2ระหว่างวันที่4 – 10กันยายน2564และครั้งที่2เป็นการจัดแสดงสินค้ากลุ่มผักสมุนไพรแปรรูปและเครื่องปรุงสําเร็จกลุ่มกล้วยไม้และไม้ดอกไม้ประดับและกลุ่มสินค้าเกษตรอื่นๆ)การจัดงานมหกรรมพืชสวนโลก2021ณสาธารณรัฐประชาชนจีนในครั้งนี้กระทรวงเกษตรและสหกรณ์หวังเป็นอย่างยิ่งที่จะได้ประชาสัมพันธ์สินค้าเกษตรไทยให้เป็นที่รู้จักเพื่อเปิดตลาดสินค้าเกษตรชนิดใหม่ๆเพิ่มเติมในตลาดประเทศจีนต่อไป
รัฐบาลไทย-ข่าวทำเนียบรัฐบาล-ออมสินออกมาตรการช่วยเหลือลูกค้าสินเชื่อธุรกิจ SMEs ลดภาระค่าใช้จ่ายโดยให้พักชำระเงินต้น จนถึง 31 ธันวาคม 2564
วันพุธที่ 12 พฤษภาคม 2564
ออมสินออกมาตรการช่วยเหลือลูกค้าสินเชื่อธุรกิจ SMEs ลดภาระค่าใช้จ่ายโดยให้พักชําระเงินต้น จนถึง 31 ธันวาคม 2564
ธ.ออมสินกําหนดมาตรการพักชําระเงินต้น–ชําระเฉพาะดอกเบี้ย ให้ลูกค้าสินเชื่อธุรกิจ SMEs ทั้งที่กู้ในนามบุคคลธรรมดาและนิติบุคคล สามารถแจ้งความประสงค์เข้าร่วมมาตรการได้ตามความสมัครใจ เช่นเดียวกับลูกค้ารายย่อย จากได้รับผลกระทบจากการแพร่ระบาดของ COVID-19
นายวิทัย รัตนากร ผู้อํานวยการธนาคารออมสิน เปิดเผยว่า ตามที่รัฐบาลได้มอบหมายให้ธนาคารออมสินดําเนินการช่วยเหลือและบรรเทาความเดือดร้อนของผู้ได้รับผลกระทบจากการแพร่ระบาดของ COVID-19 ธนาคารฯ จึงกําหนดมาตรการพักชําระเงินต้น – ชําระเฉพาะดอกเบี้ย ให้ลูกค้าสินเชื่อธุรกิจ SMEs ทั้งที่กู้ในนามบุคคลธรรมดา และนิติบุคคล สามารถแจ้งความประสงค์ขอเข้าร่วมมาตรการได้ตามความสมัครใจ เช่นเดียวกับลูกค้ารายย่อย ทั้งนี้ เพื่อช่วยลดภาระค่าใช้จ่ายรายเดือนของผู้ที่ต้องขาดรายได้หรือรายได้ลดลงเนื่องจากได้รับผลกระทบจากการแพร่ระบาดของ COVID-19
สําหรับผู้ที่เป็นลูกค้าสินเชื่อธุรกิจ SMEs และสมัครใจเข้าร่วมมาตรการ สามารถพักชําระเงินต้นเป็นการชั่วคราว และชําระเฉพาะดอกเบี้ย ไปจนถึงวันที่ 31 ธันวาคม 2564 โดยลูกค้าสามารถแจ้งความประสงค์ได้แล้ว ตั้งแต่บัดนี้ จนถึงวันที่ 30 มิถุนายน 2564 วิธีการคือ
1. ลูกค้าสินเชื่อธุรกิจ SMEs ที่เป็นบุคคลธรรมดา มีวงเงินกู้คงเหลือไม่เกิน 10 ล้านบาท ให้แจ้งความประสงค์ขอเข้ามาตรการและเลือกแผนชําระหนี้ด้วยตนเองผ่านแอปพลิเคชัน MyMo
2. ลูกค้าสินเชื่อธุรกิจ SMEs ที่เป็นบุคคลธรรมดา มีวงเงินกู้คงเหลือมากกว่า 10 ล้านบาท แต่ไม่เกิน 100 ล้านบาท และนิติบุคคลที่มีวงเงินกู้คงเหลือไม่เกิน 100 ล้านบาท ให้ติดต่อแจ้งความประสงค์ขอเข้ามาตรการได้ที่ธนาคารออมสินทุกสาขา
ทั้งนี้ มาตรการดังกล่าว เป็นมาตรการเสริมจากการแก้ไขปัญหานี้ค้างชําระ ที่ธนาคารฯ ได้ดําเนินการมาตั้งแต่วันที่ 1 ธันวาคม 2563 เพื่อช่วยเหลือลูกหนี้ที่ได้รับผลกระทบจากการแพร่ระบาดของ COVID-19 จนไม่สามารถชําระหนี้ได้ตามงวดชําระเดิม โดยที่ผ่านมามีผู้เข้าร่วมโครงการแล้วมากกว่า 5 แสนราย
สอบถามรายละเอียดเพิ่มเติมได้ที่ Call Center ธนาคารออมสิน โทร. 1115 facebook : GSB Society และขอย้ําว่าธนาคารฯ ให้บริการทางการเงินรูปแบบดิจิทัลทางแอปพลิเคชัน MyMo เท่านั้น
รัฐบาลไทย-ข่าวทำเนียบรัฐบาล-รมว.วธ. บันทึกเทปสปอตโทรทัศน์เชิญชวนร่วมส่งเสริมพระพุทธศาสนา เนื่องในวันวิสาขบูชา พุทธศักราช ๒๕๖๔
วันพฤหัสบดีที่ 13 พฤษภาคม 2564
รมว.วธ. บันทึกเทปสปอตโทรทัศน์เชิญชวนร่วมส่งเสริมพระพุทธศาสนา เนื่องในวันวิสาขบูชา พุทธศักราช ๒๕๖๔
บันทึกเทปสปอตโทรทัศน์เชิญชวนร่วมส่งเสริมพระพุทธศาสนา เนื่องในวันวิสาขบูชา พุทธศักราช ๒๕๖๔
วันที่ ๑๓ พฤษภาคม ๒๕๖๔ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปสปอตโทรทัศน์เชิญชวนร่วมส่งเสริมพระพุทธศาสนา เนื่องในวันวิสาขบูชา พุทธศักราช ๒๕๖๔ ณ ห้องรับรอง ชั้น ๗ กระทรวงวัฒนธรรม
รัฐบาลไทย-ข่าวทำเนียบรัฐบาล-พม. ร่วมประชุมคณะกรรมการป้องกันและปราบปรามการค้ามนุษย์ ครั้งที่ 2/2564 พร้อมเผยแพร่ ผลการดำเนินงานป้องกันและปราบปรามการค้ามนุษย์ของประเทศไทย ประจำปี 2563 ในรูปแบบ E-book
วันพฤหัสบดีที่ 13 พฤษภาคม 2564
พม. ร่วมประชุมคณะกรรมการป้องกันและปราบปรามการค้ามนุษย์ ครั้งที่ 2/2564 พร้อมเผยแพร่ ผลการดําเนินงานป้องกันและปราบปรามการค้ามนุษย์ของประเทศไทย ประจําปี 2563 ในรูปแบบ E-book
พม. ร่วมประชุมคณะกรรมการป้องกันและปราบปรามการค้ามนุษย์ ครั้งที่ 2/2564 พร้อมเผยแพร่ ผลการดําเนินงานป้องกันและปราบปรามการค้ามนุษย์ของประเทศไทย ประจําปี 2563 ในรูปแบบ E-book
วันที่ 7 พ.ค. 64เวลา 10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และนางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เข้าร่วมการประชุมคณะกรรมการป้องกันและปราบปรามการค้ามนุษย์ ครั้งที่ 2/2564 โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุม ณ ห้องประชุมวิจิตรวาทการ ชั้น 3 อาคารสํานักงานสภาความมั่นคงแห่งชาติ ทําเนียบรัฐบาล
นายจุติกล่าวว่า การประชุมฯ ในวันนี้ ที่ประชุมได้คัดเลือกประธานกรรมการ และกรรมการผู้ทรงคุณวุฒิในคณะกรรมการตามกฎหมายว่าด้วยการป้องกันและปราบปรามการค้ามนุษย์ จํานวน 3 คณะ ได้แก่ คณะกรรมการป้องกันและปราบปรามการค้ามนุษย์ คณะกรรมการบริหารกองทุนเพื่อการป้องกันและปราบปรามการค้ามนุษย์ และคณะกรรมการติดตามและประเมินผลการดําเนินงานของกองทุนเพื่อการป้องกัน และปราบปรามการค้ามนุษย์ ซึ่งบุคคลที่ได้รับการคัดเลือกจะได้ช่วยสนับสนุนการดําเนินงานต่อต้านการค้ามนุษย์ ทั้งในระดับนโยบาย และการกํากับ ติดตามในระดับปฏิบัติต่อไป
นายจุติกล่าวต่อไปว่า ที่ประชุมได้รับทราบการดําเนินการตามข้อสั่งการของพลเอก ประยุทธ์ จันทร์โอชา นายกรัฐมนตรีที่มอบให้กระทรวงการพัฒนาสังคมและความมั่นคงของมนุษย์ (พม.) ในฐานะฝ่ายเลขานุการของคณะกรรมการฯ จัดทําสรุปภาพรวมผลการดําเนินงานป้องกันและปราบปรามการค้ามนุษย์ของประเทศไทย ประจําปี 2563 เพื่อให้ประชาชนผู้อ่านสามารถติดตามเรื่องได้ง่ายขึ้น โดยกระทรวง พม. ได้จัดทําสรุปภาพรวมดังกล่าวในรูปแบบหนังสืออิเล็กทรอนิกส์ (E-book)ฉบับย่อ นําเสนอข้อมูลสําคัญใช้ภาษาและภาพที่ช่วยให้ประชาชนอ่านและเข้าใจง่าย เผยแพร่ผ่านสื่อต่าง ๆ ทั้งนี้ กระทรวง พม. ยังได้รับมอบหมายให้ประสานหน่วยงานที่เกี่ยวข้องช่วยเผยแพร่ไปยังหน่วยงานและประชาชนทั้งในส่วนกลางและส่วนภูมิภาคได้รับทราบการดําเนินงานของรัฐบาลในการปราบปรามการค้ามนุษย์อย่างทั่วถึง
นายจุติกล่าวเพิ่มเติมว่า นอกจากนี้ พลเอก ประวิตร วงษ์สุวรรณ รองนายกรัฐมนตรี ยังได้กล่าวให้กําลังใจทุกหน่วยงานที่ทํางานในช่วงสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยอาจมีความยากลําบากและต้องใช้ความระมัดระวังอย่างมาก แต่ขอให้ทํางานอย่างเต็มที่เพื่อขจัดการค้ามนุษย์ให้หมดสิ้นไป และขอให้เตรียมแผนรองรับสถานการณ์การค้ามนุษย์ภายหลังโรคโควิด-19 คลี่คลายด้วย
รัฐบาลไทย-ข่าวทำเนียบรัฐบาล-รมว.วธ ร่วมประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๔/๒๕๖๔ ผ่านระบบ (VDO Conference)
วันพฤหัสบดีที่ 13 พฤษภาคม 2564
รมว.วธ ร่วมประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๔/๒๕๖๔ ผ่านระบบ (VDO Conference)
การประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๔/๒๕๖๔
วันที่ ๑๓ พฤษภาคม ๒๕๖๔ เวลา ๑๓.๓๐ น. นายวิษณุ เครืองาม รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๔/๒๕๖๔ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายธนกร ศรีสุขใส ผู้จัดการกองทุนพัฒนาสื่อปลอดภัย และสร้างสรรค์ และคณะกรรมการกองทุนพัฒนาสื่อปลอดภัยและสร้างสรรค์ เข้าร่วม ผ่านระบบเครือข่ายการประชุมทางไกล (VDO Conference) ณ ศูนย์ประชุมกระทรวงวัฒนธรรม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-พม. ทีม เรามีเรา ช่วยเหลือเด็กวัย 5 เดือน ขาดคนดูแล เนื่องจากพ่อและแม่ติดเชื้อโควิค-19
วันพฤหัสบดีที่ 13 พฤษภาคม 2564
พม. ทีม เรามีเรา ช่วยเหลือเด็กวัย 5 เดือน ขาดคนดูแล เนื่องจากพ่อและแม่ติดเชื้อโควิค-19
พม. ทีม เรามีเรา ช่วยเหลือเด็กวัย 5 เดือน ขาดคนดูแล เนื่องจากพ่อและแม่ติดเชื้อโควิค-19
วันที่ 8 พ.ค. 64เวลา 16.00 น. ที่กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่าจากกรณีมีประชาชนโทรศัพท์เข้ามาแจ้งความเดือดร้อนและได้รับผลกระทบจากสถานการณ์การแพร่ระบาดของโรคโควิด-19 ผ่านสายด่วน พม. โทร.1300 ศูนย์ช่วยเหลือสังคม เรื่องการขอความช่วยเหลือเด็กวัย 5 เดือน ที่พ่อและแม่ติดเชื้อโควิด-19 ทําให้ไม่มีผู้ดูแลเด็ก จึงได้ประสานมายังกระทรวง พม. เพื่อขอส่งเด็กเข้าระบบการดูแลของกระทรวง พม. โดย กรมกิจการเด็กและเยาวชน (ดย.) จากนั้น สายด่วน พม. โทร. 1300 จึงได้แจ้งประสานไปยังสายด่วน 1669 เพื่อประสานเรื่องการเฝ้าดูแลอาการและการกักตัวของเด็กวัย 5 เดือน ในระบบสาธารณสุขก่อน เนื่องจากเด็กเป็นกลุ่มเสี่ยงสูงที่ต้องเฝ้าดูอาการและตรวจโรคซ้ํา เนื่องจากอยู่ใกล้ชิดกับพ่อและแม่ ทั้งนี้ ดย. ได้เตรียมความพร้อมในการจัดสถานที่รองรับเด็กไว้เรียบร้อยแล้ว โดยปรับสถานรับเลี้ยงเด็กและศูนย์พัฒนาเด็กบ้านนายแพทย์ประสงค์ สุดสาคร ตู้จินดา ตั้งอยู่ในเขตบางบอนกทม. ซึ่งเป็นสถานรับเลี้ยงเด็กของ ดย. เป็นศูนย์แรกรับเด็กที่ได้รับผลกระทบจากกรณีที่พ่อ แม่ หรือผู้ปกครอง ติดเชื้อโควิด-19 แต่เด็กต้องเข้ารับการตรวจเบื้องต้นแล้ว พบว่าไม่ติดเชื้อควิด-19 ให้มากักตัวเฝ้าดูอาการเพื่อรอตรวจซ้ํา ซึ่งมีการจัดเตรียมเจ้าหน้าที่ จํานวน 6 คน เพื่ออยู่ประจํา โดยสลับช่วงเวลาอยู่ดูแลประจํา และได้จัดเตรียมอุปกรณ์ของใช้ที่จําเป็นสําหรับเด็กและได้ประสานเจ้าที่ของกระทรวงสาธารณสุข (สธ.) เพื่อให้คําแนะนําแก่เจ้าหน้าที่ของศูนย์ฯ ในการเตรียมความพร้อมสําหรับการดูแลเด็ก มีการจัดอาคารสถานที่ สภาพแวดล้อมให้ปลอดภัย เพื่อให้เกิดความปลอดภัยสูงสุดแก่ตัวเด็กและเจ้าหน้าที่
นางพัชรีกล่าวเพิ่มเติมว่า สําหรับแนวทางการช่วยเหลือผู้ได้รับผลกระทบหลังวิกฤตโควิด-19​ซึ่งมีหลายกลุ่ม​ทั้งเด็ก​ผู้สูงอายุ​คนพิการ​คนไร้บ้าน​และคนไร้ที่พึ่ง​ทาง​กระทรวง พม.​ได้เตรียมจัดสถานที่รองรับไว้หลายพื้นที่ ทั้งในเขต​กทม.​และปริมณฑล​สามารถรองรับได้​ประมาณ​400 คน​ทั้งนี้ สามารถติดต่อขอความช่วยเหลือได้ที่ศูนย์ช่วยเหลือสังคม ผ่านสายด่วน พม. โทร. 1300 บริการฟรี 24 ชั่วโมง และสํานักงานพัฒนาสังคมและความมั่นคงของมนุษย์จังหวัดทุกจังหวัด
รัฐบาลไทย-ข่าวทำเนียบรัฐบาล-พม. โดย บพด.ปทุมธานี ช่วยเหลือครอบครัว 5 ชีวิต นอนใต้สะพานลอยจากผลกระทบโควิด-19
วันพฤหัสบดีที่ 13 พฤษภาคม 2564
พม. โดย บพด.ปทุมธานี ช่วยเหลือครอบครัว 5 ชีวิต นอนใต้สะพานลอยจากผลกระทบโควิด-19
พม. โดย บพด.ปทุมธานี ช่วยเหลือครอบครัว 5 ชีวิต นอนใต้สะพานลอยจากผลกระทบโควิด-19
วันที่ 9 พ.ค. 64เวลา 15.00 น. ที่กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กรุงเทพฯนายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า จากกรณีมารดาและบุตร 5 คน อาศัยนอนใต้สะพานลอยบริเวณห้างฟิวเจอร์พาร์ค รังสิต จังหวัดปทุมธานี เนื่องจากประสบปัญหาตกงาน จากผลกระทบของสถานการณ์การแพร่ระบาดของโรคโควิด-19 และค้างชําระค่าเช่าบ้านจํานวน 3 เดือน จึงถูกให้ออกจากบ้านเช่า ทําให้มารดาและเด็กจํานวน 5 คนไม่มีที่อยู่อาศัยเป็นหลักแหล่ง ส่วนบิดาเด็กป่วยเป็นมะเร็งลําไส้ ต้องเดินทางกลับไปอาศัยอยู่กับญาติที่จังหวัดชัยภูมิ ขณะนี้ กระทรวง พม. โดยบ้านพักเด็กและครอบครัวจังหวัดปทุมธานี (บพด.ปทุมธานี) ได้ลงพื้นที่ช่วยเหลือครอบครัวดังกล่าวและรับเข้าไว้อยู่ในความดูแลชั่วคราวเรียบร้อยแล้ว ซึ่งให้คําปรึกษาแนะนําเกี่ยวกับการให้ความช่วยเหลือตามกระบวนการทางสังคมสงเคราะห์ รวมถึงแจ้งสิทธิในการให้ความช่วยเหลือตามพระราชบัญญัติคุ้มครองเด็ก พ.ศ. 2546 และได้ประสานไปยังพี่สาวของมารดาเด็ก โดยในเบื้องต้น พี่สาวประสงค์รับตัวมารดาเด็กและเด็กกลับมาอุปการะดูแล ทั้งนี้ บพด.ปทุมธานี จะดําเนินการประสานหน่วยงานที่เกี่ยวข้องลงพื้นที่ประเมินความพร้อมของครอบครัวรวมถึงร่วมหาแนวทางการให้ความช่วยเหลือร่วมกันและในระยะยาว จะดําเนินการติดตามเยี่ยมบ้านอย่างต่อเนื่อง เพื่อบูรณการให้ความช่วยเหลือตามแนวทางการพัฒนาคุณภาพชีวิตกลุ่มคนเปราะบางรายครัวเรือน ซึ่งจะมี 12 หน่วยงาน ทีมประเทศไทย เร่งให้ความช่วยเหลือ ทั้งเรื่องที่พัก รายได้อาชีพ และการศึกษา ของบุตร เพื่อให้เด็กได้รับการเลี้ยงดูอย่างเหมาะสมอย่างเร่งด่วนต่อไป
นายอนุกูลกล่าวเพิ่มเติมว่า ทั้งนี้ ประชาชนที่กําลังประสบปัญหาความเดือดร้อนและความยากลําบากจากผลกระทบของโรคโควิด-19 สามารถติดต่อขอความช่วยเหลือได้ที่ศูนย์ช่วยเหลือสังคม ผ่านสายด่วน พม. โทร. 1300 บริการฟรี 24 ชั่วโมง และสํานักงานพัฒนาสังคมและความมั่นคงของมนุษย์จังหวัดทุกจังหวัด
รัฐบาลไทย-ข่าวทำเนียบรัฐบาล-รมว.พม. ลงพื้นที่ศูนย์พักคอยนำผู้ติดเชื้อโควิด - 19 พื้นที่เขตคลองเตย (วัดสะพาน) กทม. ช่วยเหลือประชาชนผู้ติดเชื้อโควิด-19 ด้านนายกฯ กำชับให้ดูแลประชาชนทุกคนอย่างดีที่สุด
วันพฤหัสบดีที่ 13 พฤษภาคม 2564
รมว.พม. ลงพื้นที่ศูนย์พักคอยนําผู้ติดเชื้อโควิด - 19 พื้นที่เขตคลองเตย (วัดสะพาน) กทม. ช่วยเหลือประชาชนผู้ติดเชื้อโควิด-19 ด้านนายกฯ กําชับให้ดูแลประชาชนทุกคนอย่างดีที่สุด
รมว.พม. ลงพื้นที่ศูนย์พักคอยนําผู้ติดเชื้อโควิด - 19 พื้นที่เขตคลองเตย (วัดสะพาน) กทม. ช่วยเหลือประชาชนผู้ติดเชื้อโควิด-19 ด้านนายกฯ กําชับให้ดูแลประชาชนทุกคนอย่างดีที่สุด
วันที่ 6 พ.ค. 64 เวลา 10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่ ณ ศูนย์พักคอยนําผู้ติดเชื้อโควิด - 19 พื้นที่เขตคลองเตย (วัดสะพาน) กรุงเทพฯ เพื่อพบปะให้กําลังใจเครือข่ายกระทรวง พม. และมอบเครื่องอุปโภคบริโภค จํานวน 200 ชุด พร้อมเวชภัณฑ์ป้องกันการแพร่ระบาดของโรคติดเชื้อไวรัสโคโรนา 2019 (โควิด-19) ให้แก่ผู้แทนศูนย์ฯ เพื่อนําไปช่วยเหลือประชาชนผู้ติดเชื้อโควิด-19โดยมี นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) นายโชคชัย วิเชียรชัยยะ รองอธิบดีกรมพัฒนาสังคมและสวัสดิการ (รองอธิบดี พส.) ศูนย์ช่วยเหลือสังคม สายด่วน พม. โทร. 1300 หน่วยงานกระทรวงสาธารณสุข และอาสาสมัครพัฒนาสังคมและความมั่นคงของมนุษย์ (อพม.) ลงพื้นที่บูรณาการความช่วยเหลือร่วมกัน
นายจุติกล่าวว่า วันนี้ หน่วยงานของรัฐบาลและกระทรวง พม. มาช่วยกันระดมการดูแลในเขตกรุงเทพฯ โดยเราต้องการให้พี่น้องประชาชนมั่นใจว่ารัฐบาลตั้งใจและไม่ประมาท ซึ่งเราลงพื้นที่ทําทุกอย่างเพื่อให้ประชาชนได้ปลอดภัยจากโรคโควิด-19และวันนี้ได้รับความอนุเคราะห์จากวัดสะพาน โดยท่านเจ้าอาวาส และตัวแทนชุมชนเป็นอย่างดี จะเห็นว่าภาคประชาชนได้นําความช่วยเหลือมาสนับสนุนอย่างเต็มที่ ทั้งนี้ ได้มอบหมายให้รองปลัดกระทรวง พม. และรองอธิบดี พส.มาร่วมกันทํางานกับตัวแทนจากกระทรวงสาธารณสุข เพื่อช่วยเหลือประชาชน นอกจากชุมชนแห่งนี้แล้ว ยังมีชุมชนอื่นที่เราจะต้องเข้าไปดูแลและขอให้มั่นใจว่าเราจะทํางานอย่างต่อเนื่องหลังจากที่ควบคุมโรคโควิด-19 ในพื้นที่แห่งนี้ได้แล้ว เราจะต้องพัฒนาชุมชนให้เข้มแข็งต่อไป
นายจุติกล่าวเพิ่มเติมว่า วันนี้ ตนเห็นว่าประชาชนมีความพอใจและมั่นใจกับความปลอดภัยในสุขภาพอนามัยและการบริการดีขึ้น ซึ่งการจัดตั้งโรงพยาบาลสนามทําให้ทุกคนแบ่งหน้าที่กันหมด ทั้งนี้ อยากให้ประชาชนเข้าใจว่าปัญหาที่เคยติดขัดในช่วงแรก ได้รับการแก้ไขแล้ว ซึ่งต้องขอขอบคุณหน่วยหน้าทั้งแพทย์ พยาบาล ทหาร ตํารวจ และ อพม. ของชุมชน ที่ทําให้ปัญหาต่างๆ ผ่านไปได้ด้วยดี ในส่วนของกระทรวง พม. ทําหน้าที่เป็นตัวเสริม เรามีความใกล้ชิดกับชุมชน เพราะทํางานกับชุมชนมานาน และมีองค์กรที่เข้าใจสามารถสื่อสารกับประชาชนได้รวดเร็ว ในเรื่องการรักษาพยาบาลและอนามัยเป็นหน้าที่ของแพทย์ โดยกระทรวง พม.จะคอยประสานให้ความช่วยเหลืออยู่ข้างหลังกระทรวงสาธารณสุข ซึ่งพลเอก ประยุทธ์ จันทร์โอชา นายกรัฐมนตรี ได้มอบหมายและกําชับให้ดูแลประชาชนทุกคนอย่างดีที่สุด และขอให้ประชาชนมีความมั่นใจในสิ่งที่รัฐบาลดําเนินการในขณะนี้
รัฐบาลไทย-ข่าวทำเนียบรัฐบาล-สธ.เผย Walk-in ฉีดวัคซีนโควิด เริ่มมิ.ย. หรือความพร้อมของจังหวัด
วันพฤหัสบดีที่ 13 พฤษภาคม 2564
สธ.เผย Walk-in ฉีดวัคซีนโควิด เริ่มมิ.ย. หรือความพร้อมของจังหวัด
กระทรวงสาธารณสุข เผยการจัดบริการฉีดวัคซีนโควิด แบบ Walk-in เริ่มมิ.ย. หรือความพร้อมของจังหวัด เพื่ออํานวยความสะดวก ประชาชนเข้าถึงวัคซีนมากที่สุด สร้างภูมิคุ้มกันหมู่เร็วที่สุด
กระทรวงสาธารณสุข เผยการจัดบริการฉีดวัคซีนโควิด แบบWalk-in เริ่มมิ.ย. หรือความพร้อมของจังหวัด เพื่ออํานวยความสะดวก ประชาชนเข้าถึงวัคซีนมากที่สุด สร้างภูมิคุ้มกันหมู่เร็วที่สุด
วันนี้ (13 พฤษภาคม 2564) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า จากความเห็นชอบคณะกรรมการวัคซีนแห่งชาติ ให้จัดระบบให้บริการวัคซีนโควิด 19 แบบWalk-in อํานวยความสะดวกประชาชนให้เข้าถึงวัคซีนได้มากที่สุด เพื่อสร้างภูมิคุ้มกันหมู่เร็วที่สุด กระทรวงสาธารณสุข ได้ให้สํานักงานสาธารณสุขจังหวัด เริ่มดําเนินการตั้งแต่เดือนมิถุนายน 2564 หรือทันทีที่พร้อม โดยจัดสัดส่วนการให้บริการ 3 กลุ่ม ได้แก่ กลุ่มที่มาจากระบบนัดหมายผ่านไลน์และแอปพลิเคชัน หมอพร้อมร้อยละ 30, กลุ่มนัดหมายจากโรงพยาบาล หรืออาสาสมัครสาธารณสุขประจําหมู่บ้าน (อสม.) ในกลุ่มเป้าหมายเฉพาะ เช่น ผู้สูงอายุ ผู้ป่วย 7 โรคเรื้อรัง และโรคอ้วน ค่าดัชนีมวลกายมากกว่า 35 หรือน้ําหนักตัวเกิน 100 กิโลกรัม,กลุ่มหน่วยงานต่างๆ ทั้งรัฐและเอกชนร้อยละ 50 และกลุ่มที่ Walk in เดินเข้ามาขอรับบริการ ร้อยละ 20 ทั้งนี้ สามารถปรับสัดส่วนบริการได้ตามความเหมาะสมและสถานการณ์จริงหน้างาน รวมทั้งให้จังหวัดเตรียมจัดระบบเช็คจํานวนประชาชนที่ได้รับการฉีดวัคซีนแบบ real time และระบุจํานวนสําหรับกลุ่ม Walk in ในแต่ละจุดฉีดเพื่อลดความแออัด หากคิวเต็มแต่ละแห่งจะออกใบนัดให้มารับบริการในวันถัดไป
“ขอให้ประชาชนนัดหมายฉีดวัคซีนผ่านไลน์ “หมอพร้อม” ซึ่งสะดวกและได้รับบริการตรงวันที่นัดหมาย ไม่ไปแออัดที่จุดฉีด ขอให้ทยอยไปรับการฉีดเนื่องจากวัคซีนมีเพียงพอ” นายแพทย์เกียรติภูมิกล่าว
*******************************13 พฤษภาคม 2564
รัฐบาลไทย-ข่าวทำเนียบรัฐบาล-สธ. ให้ อสม. เคาะประตูบ้านชวนคนไทยร่วมใจกันฉีดวัคซีนป้องกันโควิด 19
วันพฤหัสบดีที่ 13 พฤษภาคม 2564
สธ. ให้ อสม. เคาะประตูบ้านชวนคนไทยร่วมใจกันฉีดวัคซีนป้องกันโควิด 19
กระทรวงสาธารณสุข ให้ อสม.เป็นต้นแบบในการฉีดวัคซีนป้องกันโควิด 19 เป็นตัวอย่างความรับผิดชอบต่อสังคม พร้อมเคาะประตูบ้านรณรงค์เชิญชวนลงทะเบียนฉีดวัคซีนโควิด 19 สื่อสารให้ความรู้ ความเข้าใจ และแชร์ประสบการณ์การฉีดวัคซีน สร้างความมั่นใจคนในชุมชน
วันนี้ (13 พฤษภาคม 2564) ที่ศูนย์ปฏิบัติการด้านการแพทย์และสาธารณสุข (EOC) กระทรวงสาธารณสุข นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นพ.เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร ประชุมทางไกลผ่านระบบวิดีโอกับประธานชมรมอาสาสมัครสาธารณสุขประจําหมู่บ้าน (อสม.) และบุคลากรจากสํานักงานสาธารณสุขจังหวัดทั่วประเทศ
นายอนุทินกล่าวว่า กระทรวงสาธารณสุข ได้ฉีดวัคซีนโควิด 19 ให้กับ อสม. เป็นกลุ่มแรกๆ เนื่องจากเป็นบุคลากรด่านหน้าที่มีความสําคัญ ลงพื้นที่ช่วยค้นหา เฝ้าระวังโรคในชุมชน และเพื่อเป็นตัวอย่างที่ดีในการรับผิดชอบต่อสังคม สร้างความเชื่อมั่นให้กับประชาชน ได้เห็นถึงความสําคัญของการฉีดวัคซีน ซึ่งจะช่วยให้ลดอาการรุนแรงของโรค และลดการเสียชีวิตได้ เกิดภูมิคุ้มกันหมู่ให้กับประเทศ ประชาชนสามารถกลับมาใช้ชีวิตได้อย่างปกติ ระบบเศรษฐกิจประเทศกลับมาเดินหน้าอีกครั้ง จึงขอเชิญชวนให้อสม.ไปรับการฉีดวัคซีน พร้อมออกเคาะประตูรณรงค์เชิญชวนคนในชุมชน ผู้นําชุมชน ผู้ใหญ่บ้าน กํานัน ผู้นําท้องถิ่น แกนนําชุมชน ลงทะเบียนฉีดวัคซีนโควิด 19 ลงชื่อได้ทุกช่องทางที่สะดวก เช่น ไลน์/แอปพลิเคชัน หมอพร้อม, แอปพลิเคชั่น Smart อสม. หรือรวบรวมรายชื่อลงแบบฟอร์มของอสม. ส่งให้กับสํานักงานสาธารณสุขจังหวัด เพื่อความสะดวกและรวดเร็ว และรายชื่อที่นําส่งจะคีย์เข้าระบบส่วนกลาง กระทรวงสาธารณสุขจะจัดสรรวัคซีนไปยังจังหวัดต่างๆ ต่อไป และขอชื่นชมจังหวัดลําปาง จังหวัดบุรีรัมย์ ที่นําร่องให้ อสม.ลงพื้นที่เข้าไปสํารวจข้อมูล เชิญชวนคนในชุมชนลงทะเบียนรับวัคซีนได้กว่า 3 แสนราย
“ขอให้ อสม. ทุกคนร่วมกันเป็นฟันเฟืองสําคัญใช้กลไก 3 หมอ ซึ่งอสม.เป็นหมอคนแรกของชาวบ้าน ที่จะนําคนในชุมชนไปพบหมอคนที่สองเข้ารับการฉีดวัคซีน ขอให้เริ่มดําเนินการให้เร็วที่สุด อสม.จะต้องศึกษาข้อมูลเกี่ยวกับวัคซีนโควิด 19 ให้ชัดเจน เราจะไม่พูดว่าฉีดวัคซีนแล้วจะไม่ติดเชื้อ แต่เราจะพูดว่าจะช่วยป้องกันไม่ให้เกิดอาการรุนแรงและเสียชีวิตได้ ให้อสม.เน้น 2 ประเด็นนี้ ทําความเข้าใจกับคนในชุมชน เชิญชวนเข้ามารับการฉีด และขอให้นําประสบการณ์ตนเองที่ฉีดวัคซีนไปแล้ว ไปบอกต่อให้กับคนในชุมชน เป็นตัวอย่างที่ดีให้กับประชาชนทุกคน” นายอนุทินกล่าว
ทั้งนี้ ข้อมูล ณ วันที่ 6 พฤษภาคม 2564 อสม.ได้แนะนําประชาชนให้ลงทะเบียนวัคซีนโควิด 19 แล้วจํานวน 3,724,613 คน และมีอสม.ได้รับการฉีดวัคซีนแล้ว 46,498 คน ได้รับครบทั้ง 2 เข็ม จํานวน 17,031 คน
******************************* 13 พฤษภาคม 2564
รัฐบาลไทย-ข่าวทำเนียบรัฐบาล-"ชัยวุฒิ" เตรียมดันเน็ตเป็นสาธารณูปโภคพื้นฐานราคาถูก-ฟรี
วันพฤหัสบดีที่ 13 พฤษภาคม 2564
"ชัยวุฒิ" เตรียมดันเน็ตเป็นสาธารณูปโภคพื้นฐานราคาถูก-ฟรี
"ชัยวุฒิ" เตรียมดันเน็ตเป็นสาธารณูปโภคพื้นฐานราคาถูก-ฟรี
"ชัยวุฒิ"รมว.ดีอีเอสเร่งผลักดันอินเทอร์เน็ตเป็นสาธารณูปโภคขั้นพื้นฐานเตรียมตั้งคณะทํางานรองรับเพื่อลดความเหลื่อมล้ําคิดค่าบริการราคาถูกหรือไม่เก็บผู้มีรายได้น้อย-ผู้รับผลกระทบจากโควิด
จากการประชุมผู้บริหารกระทรวงดิจิทัลเพื่อเศรษฐกิจและสังคม(ดีอีเอส)และหัวหน้าหน่วยงานในสังกัดครั้งที่2 / 2564ที่มีนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธาน
ที่ประชุมได้รายงานความคืบหน้าสืบเนื่องจากการประชุมTop Executiveครั้งที่ผ่านมาโดยหารือประเด็นสําคัญอาทิการผลักดันให้อินเทอร์เน็ตเป็นสาธารณูปโภคพื้นฐานเนื่องจากปัจจุบันอินเทอร์เน็ตมีบทบาทสําคัญในชีวิตประจําวันของทุกคนทั้งการทํางานการศึกษาการติดต่อสื่อสารขณะนี้กระทรวงดีอีเอสอยู่ระหว่างการเสนอร่างคําสั่งแต่งตั้งคณะทํางานเพื่อเสนอแนวทางผลักดันให้อินเทอร์เน็ตเป็นเครื่องมือสําคัญในการลดความเหลื่อมล้ําทางเศรษฐกิจและสังคมตลอดจนมีค่าบริการราคาถูกหรือไม่คิดค่าบริการสําหรับผู้มีรายได้น้อยรวมทั้งกลุ่มที่ได้รับผลกระทบจากสถานการณ์แพร่ระบาดของเชื้อไวรัสโคโรนาโควิด-19นอกจากนี้ที่ประชุมรับทราบความก้าวหน้าเรื่องการทํางานระดับภูมิภาคการใช้ระบบe-Officeในหน่วยงานเป็นต้น
ขณะที่รัฐมนตรีว่าการกระทรวงดิจิทัลฯเปิดเผยว่าสังคมยุคปัจจุบันประชาชนมีความจําเป็นต้องใช้อินเทอร์เน็ตในชีวิตประจําวันเพื่อเข้าถึงการสื่อสารติดตามข้อมูลข่าวสารผ่านโซเชียลมีเดียเว็บไซต์ต่างๆสามารถเท่าทันความเปลี่ยนแปลงและความเคลื่อนไหวของโลกได้อย่างรวดเร็วและอินเทอร์เน็ตยังช่วยอํานวยความสะดวกให้ประชาชนในช่วงสถานการณ์การระบาดของเชื้อไวรัสโควิด-19เช่นการลงทะเบียนรับสิทธิเยียวยาจากรัฐบาลการซื้อสินค้าการชําระเงินผ่านระบบออนไลน์ก็ล้วนแต่ต้องมีสัญญาณอินเทอร์เน็ตรองรับทั้งสิ้นทางกระทรวงดิจิทัลฯจึงพยายามผลักดันให้อินเทอร์เน็ตเป็นสาธารณูปโภคพื้นฐานที่ประชาชนสามารถเข้าถึงได้อย่างกว้างขวางมากที่สุด
นายชัยวุฒิกล่าวว่าหากดําเนินการสําเร็จจะถือเป็นการช่วยเหลือและลดภาระค่าใช้จ่ายให้ประชาชนที่ประสบภาวะยากลําบากจากสถานการณ์ตอนนี้เช่นเดียวกับที่ภาครัฐดูแลเรื่องค่าไฟฟ้าและค่าน้ําประปาตามสิทธิที่ประชาขนได้รับจากบัตรสวัสดิการแห่งรัฐ
***********
รัฐบาลไทย-ข่าวทำเนียบรัฐบาล-พม. เผยผลประชุม กพช. เตรียมช่วยเหลือคนพิการในสภาวะวิกฤตโควิด-19
วันพฤหัสบดีที่ 13 พฤษภาคม 2564
พม. เผยผลประชุม กพช. เตรียมช่วยเหลือคนพิการในสภาวะวิกฤตโควิด-19
พม. เผยผลประชุม กพช. เตรียมช่วยเหลือคนพิการในสภาวะวิกฤตโควิด-19
เมื่อวันที่ 12 พ.ค. 64 เวลา 13.30 น.นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)เข้าร่วมการประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ (กพช.) ครั้งที่ 2/2564 โดยมีนายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพานิชย์เป็นประธานการประชุม ณ ห้องประชุมกิติยากรวรลักษณ์ ชั้น 4 สํานักงานปลัดกระทรวงพาณิชย์
นางสาวแรมรุ้งเปิดเผยว่า การประชุมครั้งนี้ ที่ประชุมมีมติเห็นชอบวาระเร่งด่วนเพื่อช่วยเหลือคนพิการในสภาวะวิกฤตโควิด-19 จํานวน 5 ประเด็นสําคัญ ประกอบด้วย 1) เสนอให้ศูนย์บริหารสถานการณ์โควิด-19 (ศบค.) พิจารณาการฉีดวัคซีนให้กับคนพิการจํานวน 8 แสนคน ที่ไม่ใช่กลุ่มผู้สูงอายุและอายุต่ํากว่า 18 ปี โดยมีช่องทางพิเศษในการรับวัคซีนของคนพิการ (Fast Track) 2) การนําร่องจัดตั้งโรงพยาบาลสนามสําหรับคนพิการ ณ อาคารบ้านวิทยาศาสตร์สิรินธร สํานักงานพัฒนาวิทยาศาสตร์และเทคโนโลยีแห่งชาติ (สวทช.) อุทยานวิทยาศาสตร์ประเทศไทย 3) การแก้ไขระเบียบที่ช่วยอํานวยความสะดวกให้กับคนพิการในช่วงสภาวะวิกฤตโควิด-19 โดยขยายอายุบัตรประจําตัวคนพิการออกไปอีก 6 เดือนนับตั้งแต่วันหมดอายุ 4) ขยายระยะเวลาการพักชําระหนี้เงินกู้ยืมประกอบอาชีพของกองทุนส่งเสริมและพัฒนาคุณภาพชีวิตคนพิการสําหรับคนพิการและผู้ดูแล ไปถึงวันที่ 31 มีนาคม 2565 และ 5) ขยายมาตรการกู้ยืมเงินกองทุนส่งเสริมและพัฒนาคุณภาพชีวิตคนพิการ (กรณีฉุกเฉิน) เพื่อการประกอบอาชีพในสภาวะวิกฤตโควิด
รัฐบาลไทย-ข่าวทำเนียบรัฐบาล-อนุทิน เผย รพ.เมดพาร์ค สนับสนุนรัฐบาล จัดจุดฉีดวัคซีนโควิด 19 ให้บุคลากรทางการแพทย์ เจ้าหน้าที่คลินิกเอกชน
วันพฤหัสบดีที่ 13 พฤษภาคม 2564
อนุทิน เผย รพ.เมดพาร์ค สนับสนุนรัฐบาล จัดจุดฉีดวัคซีนโควิด 19 ให้บุคลากรทางการแพทย์ เจ้าหน้าที่คลินิกเอกชน
รองนายกรัฐมนตรีและรัฐมนตรีว่าการกระทรวงสาธารณสุข เผยโรงพยาบาลเมดพาร์ค สนับสนุนการทํางานรัฐบาล จัดจุดบริการฉีดวัคซีนโควิด 19 สําหรับบุคลากรทางการแพทย์ และเจ้าหน้าที่คลินิกเอกชน ใน กทม. จํานวน 2,116 ราย ให้บริการวันที่ 13 - 15 พฤษภาคม 2564 นี้
รองนายกรัฐมนตรีและรัฐมนตรีว่าการกระทรวงสาธารณสุข เผยโรงพยาบาลเมดพาร์ค สนับสนุนการทํางานรัฐบาลจัดจุดบริการฉีดวัคซีนโควิด 19 สําหรับบุคลากรทางการแพทย์ และเจ้าหน้าที่คลินิกเอกชน ใน กทม. จํานวน 2,116 ราย ให้บริการวันที่ 13 - 15 พฤษภาคม 2564 นี้
วันนี้ (13 พฤษภาคม 2564) ที่ โรงพยาบาลเมดพาร์ค นายอนุทิน ชาญวีรกูล​ รอง​นายก​รัฐมนตรี​และ​รัฐมนตรี​ว่าการ​กระทรวง​สาธารณสุข​ พร้อมด้วย นายแพทย์สุระ วิเศษ​ศักดิ์ รองปลัด​กระทรวงสาธารณสุข​ นายแพทย์​ณรงค์อภิกุลวณิช นายแพทย์​ธเรศ​ กรัษนัย​ร​วิ​วงค์​ อ​ธิ​​บดีกรมสนับสนุน​บริการ​สุขภาพ​ และผู้บริหารกระทรวง ตรวจเยี่ยมจุดบริการฉีดวัคซีนโควิด 19 สําหรับบุคลากรทางการแพทย์และเจ้าหน้าที่คลินิกเอกชน
นายอนุทิน กล่าวว่า ขอขอบคุณโรงพยาบาลเมดพาร์คที่ช่วยแบ่งเบาภาระของรัฐบาลและกระทรวงสาธารณสุข ในการฉีดวัคซีนให้กับกลุ่มที่มีความเสี่ยงตามนโยบายรัฐบาลที่จะทําการฉีดวัคซีนให้กับทุกคนในประเทศให้เร็วที่สุด โดยได้ร่วมกับกรมสนับสนุนบริการสุขภาพ กรมควบคุมโรค และกรุงเทพมหานคร เปิดศูนย์ฉีดวัคซีนโควิด 19 ให้กับบุคลากรทางการแพทย์ในส่วนของภาคเอกชน จากสมาคมแพทย์คลินิก ที่ยังไม่ได้รับการฉีดวัคซีนจํานวน 2,116 ราย เนื่องจากเป็นอีกกลุ่มที่มีความเสี่ยงสูงต้องสัมผัสผู้ป่วย เพื่อสร้างภูมิคุ้มกัน สําหรับบุคลากรทางการแพทย์ของภาครัฐขณะนี้ได้รับการฉีดวัคซีนไปแล้วกว่าร้อยละ90% และจะเร่งฉีดวัคซีนให้ครอบคลุมมากยิ่งขึ้นเพื่อความปลอดภัย และมีความพร้อมในการดูแลคนไข้อื่นๆ ต่อไป
“วัคซีนที่รัฐบาลจัดหาเป็นวัคซีนที่ได้มาตรฐาน มีความปลอดภัย มีประสิทธิภาพ ประสิทธิผลสูง และจัดเตรียมไว้ มีจํานวนมากพอให้ประชาชนได้รับวัคซีนกันถ้วนหน้า และขอเชิญชวนประชาชนทุกคนเข้ารับการฉีดวัคซีนโควิด 19 เนื่องจากจะไม่มีใครปลอดภัยจนกว่าทุกคนจะปลอดภัย” นายอนุทินกล่าว
ด้านนายแพทย์พงษ์พัฒน์ ปธานวนิช กรรมการผู้จัดการ โรงพยาบาลเมดพาร์ค กล่าวว่า โรงพยาบาลเมดพาร์คได้จัดโครงการ “Save Doctors, Save People, Save Thailand” เพื่อฉีดวัคซีนให้กับสมาชิกของสมาคมแพทย์คลินิกที่ได้ลงทะเบียนไว้ ในระหว่างวันที่ 13 - 15 พฤษภาคม 2564 นี้ ตั้งแต่เวลา 08:00 -17:00 น. โดยการจัดจุดบริการฉีดวัคซีนครั้งนี้ได้ดําเนินการตามแนวทางของกระทรวงสาธารณสุข ตั้งแต่จุดลงทะเบียน คัดกรอง จุดฉีดวัคซีนจุดพักคอยสังเกตอาการ เป็นเวลา 30 นาที มีห้องปฐมพยาบาลหากผู้ฉีดวัคซีนเกิดอาการไม่พึงประสงค์ และมีการติดตามอาการผ่านLine Official Account “หมอพร้อม” ตั้งเป้าให้บริการฉีดวัคซีนแก่กลุ่มบุคลากรการแพทย์ดังกล่าววันละ 700 ราย เป็นเวลา 3 วัน
*******************************13 พฤษภาคม 2564
รัฐบาลไทย-ข่าวทำเนียบรัฐบาล-"อนุทิน" เผย Walk-in ฉีดวัคซีนโควิดเริ่มเมื่อกระจายวัคซีนได้มากใน มิ.ย. และจังหวัดมีความพร้อม
วันพฤหัสบดีที่ 13 พฤษภาคม 2564
"อนุทิน" เผย Walk-in ฉีดวัคซีนโควิดเริ่มเมื่อกระจายวัคซีนได้มากใน มิ.ย. และจังหวัดมีความพร้อม
รองนายกรัฐมนตรีและรัฐมนตรีว่าการกระทรวงสาธารณสุข เผยกระทรวงสาธารณสุข พร้อมสนับสนุนนโยบายฉีดวัคซีนโควิด Walk-in ของนายกรัฐมนตรี จะเริ่มเมื่อมีวัคซีนมากเพียงพอในเดือนมิถุนายน และขึ้นกับความพร้อมของแต่ละจังหวัด ส่วนการจัดสรรวัคซีนภายในจังหวัดขึ้นกับคณะ
รองนายกรัฐมนตรีและรัฐมนตรีว่าการกระทรวงสาธารณสุข เผยกระทรวงสาธารณสุข พร้อมสนับสนุนนโยบายฉีดวัคซีนโควิด Walk-in ของนายกรัฐมนตรี จะเริ่มเมื่อมีวัคซีนมากเพียงพอในเดือนมิถุนายน และขึ้นกับความพร้อมของแต่ละจังหวัด ส่วนการจัดสรรวัคซีนภายในจังหวัดขึ้นกับคณะกรรมโรคติดต่อจังหวัด
วันนี้ (13 พฤษภาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงการ Walk-in ฉีดวัคซีนโควิด 19 ว่า นายกรัฐมนตรี และรองนายกรัฐมนตรีและรัฐมนตรีว่าการกระทรวงสาธารณสุข เห็นพ้องตรงกันเรื่องนโยบายการฉีดวัคซีนโควิด Walk-in ซึ่งจะเริ่มได้เมื่อมีวัคซีนจํานวนมากคือ ช่วงมิถุนายนนี้เป็นต้นไป กระทรวงสาธารณสุขจะมีวัคซีนหลายล้านโดส ส่วนการเข้าถึงวัคซีนจะมีการนัดผ่านระบบหมอพร้อม ผ่าน อสม. หรือนัดรวมกลุ่มเข้ามาฉีด และการ Walk-in เพื่อความสะดวกจึงต้องมีการเตรียมสถานที่ฉีดที่รองรับคนจํานวนมากได้ เช่น ความร่วมมือกับกระทรวงคมนาคมที่เสนอให้ใช้สถานีกลางบางซื่อ หรือมีหน่วยงานต่างๆ เช่น สถาบันการศึกษา หรือภาคเอกชน ที่มีสถานที่กว้างขวาง เสนอตัวเป็นศูนย์บริการฉีดวัคซีน ช่วยฉีดวัคซีนให้บุคลากรของตนเองและบุคคลในพื้นที่ใกล้เคียง โดยกระทรวงสาธารณสุขยินดีส่งวัคซีนไปให้ ถือเป็นการแบ่งเบาภารกิจของกระทรวงสาธารณสุข
“ทุกศูนย์บริการฉีดวัคซีนจะมีการจัดสรรวัคซีนในส่วนของการนัดผ่านหมอพร้อม 30% นัดเป็นกลุ่มมาฉีด 50% และ Walk-in 20% ซึ่งคนที่จองก็จะได้รับวัคซีนก่อน ดังนั้น คนที่เดินเข้ามาฉีดวัคซีน หากวันนั้นคนเต็มวัคซีนไม่พอก็อาจต้องมาวันหลัง โดยการจัดบริการแบบ Walk-in ขึ้นกับความพร้อมของแต่ละจังหวัด” นายอนุทินกล่าว
ทั้งนี้ การกระจายวัคซีนจะจัดสรรไปตามจํานวนที่แต่ละจังหวัดแจ้งเข้ามา จะจัดส่งวัคซีนให้อย่างเพียงพอและไม่ขาดตอน ส่วนการจัดสรรภายในจังหวัดอยู่ที่การพิจารณาของคณะกรรมการโรคติดต่อจังหวัด ที่มีผู้ว่าราชการจังหวัดเป็นประธาน ส่วนกรุงเทพมหานคร ขึ้นอยู่กับผู้อํานวยการศูนย์แก้ไขสถานการณ์โรคโควิด 19 พิจารณาว่า จะให้จัดสรรวัคซีนลงไปในพื้นที่ไหนอย่างไร กระทรวงสาธารณสุขก็พร้อมให้การสนับสนุน
******************************* 13 พฤษภาคม 2564
รัฐบาลไทย-ข่าวทำเนียบรัฐบาล-คกก. ผู้พิการแห่งชาติ เคาะขยายเวลาพักชำระหนี้-กู้ยืมเงินฉุกเฉิน-อายุบัตรผู้พิการคุ้มครองสวัสดิการ เตรียมเปิดโรงพยาบาลสนามผู้พิการ
วันพฤหัสบดีที่ 13 พฤษภาคม 2564
คกก. ผู้พิการแห่งชาติ เคาะขยายเวลาพักชําระหนี้-กู้ยืมเงินฉุกเฉิน-อายุบัตรผู้พิการคุ้มครองสวัสดิการ เตรียมเปิดโรงพยาบาลสนามผู้พิการ
คกก. ผู้พิการแห่งชาติ เคาะขยายเวลาพักชําระหนี้-กู้ยืมเงินฉุกเฉิน-อายุบัตรผู้พิการคุ้มครองสวัสดิการ เตรียมเปิดโรงพยาบาลสนามผู้พิการ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เมื่อวานนี้ (12 พ.ค.) นายจุรินทร์ ลักษณวิศิษฏ์ รองนายกรัฐมนตรี เป็นประธานการประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ ซึ่งมติที่ประชุม เป็นเรื่องเกี่ยวข้องกับการดูแลผู้พิการภายใต้สถานการณการแพร่ระบาดโควิด19 กล่าวคือ
1.ขยายเวลามาตรการพักชําระหนี้เงินกู้ยืมประกอบอาชีพของกองทุนส่งเสริมและพัฒนาคุณภาพชีวิตคนพิการ ถึงวันที่ 31 มี.ค. ปีหน้า จากที่ต้องสิ้นสุด 31 มี.ค. 64
2.ขยายเวลาการยื่นขอกู้ยืมเงินจากกองทุนฯ กรณีฉุกเฉิน ที่ให้กู้รายละไม่เกิน 10,000 บาท ไม่ต้องมีผู้ค้ําประกัน ไม่มีดอกเบี้ย ปลอดชําระหนี้ จากที่จะหมดเขต สิ้นเดือนนี้ เป็นถึง 30 ก.ย. 64 ทั้งนี้ นายจุรินทร์ ได้กําชับให้เจ้าหน้าที่พิจารณาคําขอกู้ของแต่ละราย ให้แล้วเสร็จภายใน 2 เดือน นับแต่วันยื่นเรื่อง เพราะที่ผ่านมามีการดําเนินการที่ล่าช้า ทําให้ผู้พิการจํานวนมากเข้าไม่ถึงสินเชื่อ ซึ่ง ณ ปัจจุบันนี้ มีผู้พิการที่รอการพิจารณาเงินกู้ฉุกเฉิน อยู่ 1.2 หมื่นราย
3.แก้ระเบียบคณะกรรมการกองทุนฯให้องค์กรผู้พิการสามารถเป็นผู้ค้ําประกันการกู้ยืมเงินของผู้พิการได้ เพื่อเป็นการเพิ่มการเข้าถึงบริการกู้ยืมเงินกองทุนฯได้มากขึ้น
4.ขยายเวลาอายุบัตรประจําตัวผู้พิการออกไปหกเดือน เพื่อไม่ให้ผู้พิการที่บัตรฯจะหมดอายุในช่วงสถานการณ์โควิด19 ต้องลําบากในการเดินทางมาต่ออายุบัตร และเป็นการรักษาสิทธิและสวัสดิการคนพิการแม้บัตรจะหมดอายุก็ตาม ซึ่งคาดว่าจะมีจํานวน 5 หมื่นคน
5.เสนอต่อศบค.พิจารณาจัดลําดับความสําคัญการฉีดวัคซีนให้แก่กลุ่มผู้พิการที่ไม่ใช่ผู้สูงอายุและไม่มี7โรคเสี่ยงเรื้อรัง ซึ่งมีอยู่ประมาณ 8 แสนคน
6.มอบหมายกระทรวงสาธารณสุขดําเนินการเผยแพร่คู่มือแนวปฏิบัติเกี่ยวกับการบริการสาธารณสุขในสถานการณ์การแพร่ระบาดโควิด19 สําหรับคนพิการ
นอกจากมติที่ประชุมฯดังกล่าว นางสาวรัชดา กล่าวด้วยว่า รองนายกฯ ยังได้ติดตามการเตรียมความพร้อมการจัดตั้งโรงพยาบาลสนามสําหรับผู้พิการ ซึ่งจะใช้สถานที่ อาคารบ้านวิทยาศาสตร์สิรินธร อุทยานวิทยาศาสตร์ประเทศไทย จังหวัดปทุมธานี สามารถรองรับผู้ป่วยได้ 220 เตียง มีล่ามภาษามือ การดูแลพิเศษ และเปิดให้ผู้ดูแลผู้พิการเข้าพักได้ด้วย โดยเป็นการบูรณาการการทํางานระหว่าง สํานักงานพัฒนาวิทยาศาสตร์และเทคโนโลยีแห่งชาติ (สวทช.) กรมการแพทย์ กระทรวงสาธารณสุข และกรมส่งเสริมและพัฒนาคุณภาพชีวิตคนพิการ กระทรวงพัฒนาสังคมและความมั่นคงของมนุษย์ และในวันที่ 26 พ.ค. นายจุรินทร์ และกรรมการฯ จะไปตรวจความพร้อมของโรงพยาบาลสนาม ที่คาดว่าจะพร้อมเปิดให้บริการได้ วันที่ 1 มิ.ย.
......................
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 13 พฤษภาคม 2564 พนักงานติดเชื้อไวรัส COVID-19 จำนวน 1 ราย
วันพฤหัสบดีที่ 13 พฤษภาคม 2564
ประกาศ ขสมก. ประจําวันที่ 13 พฤษภาคม 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 13 พฤษภาคม 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 13 พฤษภาคม 2564 พนักงานติดเชื้อไวรัส COVID-19 จํานวน 1 ราย
1) พนักงานขับรถโดยสารธรรมดา สาย 77 เขตการเดินรถที่ 4
รัฐบาลไทย-ข่าวทำเนียบรัฐบาล- นายกรัฐมนตรีสั่งทุกส่วนราชการ หน่วยงานรัฐกำหนดเกณฑ์คัดเลือกบุคคลให้ครอบคลุมถึงความประพฤติและจริยธรรม ช่วยแก้ไขปัญหาจริยธรรมในภาคราชการและสังคมในภาพรวม
วันพฤหัสบดีที่ 13 พฤษภาคม 2564
นายกรัฐมนตรีสั่งทุกส่วนราชการ หน่วยงานรัฐกําหนดเกณฑ์คัดเลือกบุคคลให้ครอบคลุมถึงความประพฤติและจริยธรรม ช่วยแก้ไขปัญหาจริยธรรมในภาคราชการและสังคมในภาพรวม
นายกรัฐมนตรีสั่งทุกส่วนราชการ หน่วยงานรัฐกําหนดเกณฑ์คัดเลือกบุคคลให้ครอบคลุมถึงความประพฤติและจริยธรรม ช่วยแก้ไขปัญหาจริยธรรมในภาคราชการและสังคมในภาพรวม
วันที่ 13 พ.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ให้นโยบายกับทั้งส่วนราชการและหน่วยงานของรัฐในหลายโอกาสในประเด็นการปฏิบัติหน้าที่ภายใต้จริยธรรมที่ถูกต้องดีงามอย่างเคร่งครัดนั้น ล่าสุดนายกรัฐมนตรีได้มีข้อสั่งการให้ทุกส่วนราชการและหน่วยงานของรัฐพิจารณากําหนดหลักเกณฑ์ และคุณสมบัติในการคัดเลือกบุคคลเพื่อบรรจุเข้ารับราชการ หรือจัดจ้างเป็นพนักงาน พนักงานราช ลูกจ้างของราชการ หรือหน่วยงานของรัฐตามแต่กรณีให้ครอบคลุมถึงพฤติกรรมและมาตรฐานทางจริยธรรมที่ถูกต้องดีงามด้วย
ทั้งนี้ เพื่อให้ได้มาซึ่งบุคลากรของส่วนราชการและหน่วยงานของรัฐที่มีความรู้ความสามารถ มีความประพฤติเหมาะสม รวมทั้งมีคุณสมบัติในการเป็นเจ้าหน้าที่รัฐที่ดี ซึ่งจะมีส่วนช่วยแก้ไขปัญหาด้านจริยธรรมในภาคราชการและสังคมไทยในภาพรวมต่อไป
นอกจากนี้ ในการประเมินผลการปฏิบัติงานเพื่อเลื่อนเงินเดือน ค่าตอบแทน หรือเพื่อต่อสัญญาให้ทุกส่วนราชการและหน่วยงานของรัฐนําหลักเกณฑ์ด้านความประพฤติและมาตรฐานทางจริยธรรมดังกล่าวมาประกอบการพิจารณาด้วยอย่างเคร่งครัด
น.ส.ไตรศุลี กล่าวว่า นายกรัฐมนตรีและรัฐบาลให้ความสําคัญแนวทางการปฏิบัติหน้าที่ภายใต้จริยธรรมที่เข้มงวด โดยนอกจากข้อสั่งการการกําหนดหลักเกณฑ์และคุณสมบัติเพื่อคัดเลือกบุคคลเข้าปฏิบัติหน้าที่ในระบบราชการ และหน่วยงานของรัฐข้างต้นแล้ว เมื่อไม่นานมานี้ คณะรัฐมนตรี (ครม.) ก็ได้เห็นชอบประมวลจริยธรรมของข้าราชการการเมือง เพื่อเป็นการกําหนดหลักเกณฑ์ ในการประพฤติปฏิบัติของข้าราชการการเมืองที่เป็นรูปธรรมมากขึ้น โดยกําหนดให้ข้าราชการการเมือง ต้องยึดมั่นในสถาบันหลักของประเทศอันได้แก่ ชาติ ศาสนา พระมหากษัตริย์ และการปกครองระบอบประชาธิปไตยอันมีพระมหากษัตริย์ทรงเป็นประมุข
รวมถึงปฏิบัติหน้าที่ด้วยความชื่อสัตย์สุจริต มีจิตสํานึกที่ดีและรับผิดชอบต่อหน้าที่ กล้าตัดสินใจและกระทําในสิ่งที่ถูกต้องชอบธรรม ยึดถือประโยชน์ส่วนรวมและความผาสุกของประชาชน ปฏิบัติหน้าที่อย่างเต็มกําลังความสามารถ มุ่งผลสัมฤทธิ์ของงาน ปฏิบัติตามกฎหมายและระเบียบแบบแผนของทางราชการ ปฏิบัติหน้าที่อย่างเป็นธรรมและไม่เลือกปฏิบัติ รวมทั้งต้องดํารงตนเป็นแบบอย่างที่ดีและรักษาภาพลักษณ์ของทางราชการ
............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ขอแจ้งกำหนดเลื่อนวันสอบและขยายเวลาชำระเงิน เพื่อเป็นการป้องกันและลดความเสี่ยงในการแพร่ระบาดต่อผู้เข้าสอบคัดเลือก
วันพฤหัสบดีที่ 13 พฤษภาคม 2564
ขอแจ้งกําหนดเลื่อนวันสอบและขยายเวลาชําระเงิน เพื่อเป็นการป้องกันและลดความเสี่ยงในการแพร่ระบาดต่อผู้เข้าสอบคัดเลือก
เนื่องจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID – 19) ในประเทศไทยยังคงมีอยู่อย่างต่อเนื่องและมีผลกระทบต่อการจัดกิจกรรมในสถานศึกษา
ดังนั้น เพื่อเป็นการป้องกันและลดความเสี่ยงในการแพร่ระบาดต่อผู้เข้าสอบคัดเลือก โดยขอแจ้งกําหนดเลื่อนวันสอบและขยายเวลาชําระเงิน โดยมีรายละเอียดตามลิ้งค์ https://opsd.thaijobjob.com/202104/index.php
รัฐบาลไทย-ข่าวทำเนียบรัฐบาล-รมว.สุชาติ เปิดครัวสนามรักสัตหีบ เยียวยาช่วยเหลือผู้ได้รับผลกระทบโควิด-19 จ.ชลบุรี
วันพฤหัสบดีที่ 13 พฤษภาคม 2564
รมว.สุชาติ เปิดครัวสนามรักสัตหีบ เยียวยาช่วยเหลือผู้ได้รับผลกระทบโควิด-19 จ.ชลบุรี
รัฐมนตรีว่าการกระทรวงแรงงาน ร่วมมือกับหน่วยงานที่เกี่ยวข้องเปิดโรงครัวสนามรักสัตหีบ จ.ชลบุรี แสดงพลังความสามัคคี น้ําใจไมตรีของทุกฝ่ายร่วมกันต่อสู้ เยียวยาช่วยเหลือผู้ที่ได้รับผลกระทบจากการแพร่ระบาดของโรคโควิด-19 สนองนโยบายรัฐบาล คนไทยไม่ทอดทิ้งกัน
เมื่อวันที่ 13 พฤษภาคม 2564 เวลา 14.00 น. นายสุชาติ ชมกลิ่น รัฐมนตรีว่าการกระทรวงแรงงาน เป็นประธานในพิธีเปิดครัวสนามรักสัตหีบ ณ วัดราษฎร์สามัคคี กม.10 ตําบลพลูตาหลวง อําเภอสัตหีบ จังหวัดชลบุรี โดยมี นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน พลตํารวจตรี นันทชาติ ศุภมงคล ประจําสํานักเลขาธิการนายกรัฐมนตรี  พลเรือเอก ศิษฐวัชร วงษ์สุวรรณ ประธานคณะกรรมาธิการศึกษาตรวจสอบเรื่องการทุจริต ประพฤติมิชอบและเสริมสร้างธรรมาภิบาล วุฒิสภา นายธวัชชัย ศรีทอง รองผู้ว่าราชการจังหวัดชลบุรี เข้าร่วมในครั้งนี้ด้วย โดย รมว.แรงงาน กล่าวว่า การเปิดครัวสนามในวันนี้เพื่อเยียวยาช่วยเหลือผู้ที่ได้รับผลกระทบจากการแพร่ระบาดของ โรคโควิด-19 ซึ่งแสดงให้เห็นถึงพลังความสามัคคี น้ําใจไมตรีของทุกฝ่ายที่จะร่วมกันต่อสู้กับสถานการณ์การแพร่ระบาดของโรคโควิด-19 ทําให้เกิดความเชื่อมั่นว่า คนไทยไม่ทอดทิ้งกัน และจะไม่ทิ้งใครไว้ข้างหลัง รัฐบาลภายใต้การนําของท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และการกํากับดูแลกระทรวงแรงงานของท่าน พล.อ.ประวิตร วงษ์สุวรรณ รองนายกรัฐมนตรี ได้ทราบและติดตามผลกระทบทางด้านเศรษฐกิจ ปากท้องของพี่น้องประชาชน จากสถานการณ์การแพร่ระบาดของโรคโควิด-19 จึงได้สั่งการให้ทุกกระทรวงร่วมกันบูรณาการเพื่อแก้ไขปัญหาและเตรียมความพร้อมในการเยียวยา เพื่อให้พี่น้องประชาชนได้รับผลกระทบน้อยที่สุด
นายสุชาติ กล่าวต่อว่า ในส่วนของกระทรวงแรงงานได้ให้ความสําคัญต่อสถานการณ์ดังกล่าวเป็นอย่างมาก ผมในฐานะรัฐมนตรีว่าการกระทรวงแรงงานได้สั่งการให้ส่วนราชการในสังกัดกระทรวงแรงงานดําเนินโครงการคัดกรองโรคโควิด-19 นอกสถานพยาบาล หรือนอกสถานที่ จัดตั้งศูนย์ตรวจคัดกรองโรคโควิด-19 เชิงรุก ตามโครงการแรงงาน...เราสู้ด้วยกัน ในจังหวัดที่เป็นพื้นที่สีแดงเข้ม จํานวน 6 จังหวัด ได้แก่ กรุงเทพฯ นนทบุรี ปทุมธานี สมุทรปราการ เชียงใหม่ และชลบุรี เพื่อเป็นการเตรียมความพร้อมในการรองรับการดูแลรักษาผู้ประกันตนที่ป่วยด้วยโรคโควิด-19 จึงได้จัดให้มีหอผู้ป่วยเฉพาะกิจ (Hospitel) ขึ้น เพื่อให้มั่นใจว่าผู้ประกันตนจะได้รับการรักษาที่รวดเร็ว ปลอดภัย และเป็นไปตามมาตรฐาน อย่างไรก็ตาม สถานการณ์ดังกล่าวจะคลี่คลายและลดลงได้ ก็เพราะความร่วมมือของทุกท่านที่จะร่วมมือกันปฏิบัติตามมาตรการการป้องกันของโรคโควิด-19 อย่างเคร่งครัด โดยการสวมหน้ากากอนามัย เว้นระยะห่างทางสังคม ล้างมือบ่อย ๆ ด้วยเจลแอลกอฮอล์หรือสบู่
“ผมขอขอบคุณทุกภาคส่วนที่เกี่ยวข้องที่ได้ร่วมกันจัดกิจกรรมโรงครัวสนามเพื่อช่วยเหลือผู้ที่ได้รับผลกระทบจากโรคโควิด-19 ในครั้งนี้ และขอให้ทุกท่านมั่นใจว่า “รัฐบาลจะไม่ทิ้งใครไว้ข้างหลัง” เราจะก้าวผ่านวิกฤตการณ์นี้ไปด้วยกัน” นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-นายกฯ สั่งการเข้มงวด ให้วางแนวทางสกัดเชื้อ ป้องกันโควิด-19 ทุกสายพันธุ์
วันพฤหัสบดีที่ 13 พฤษภาคม 2564
นายกฯ สั่งการเข้มงวด ให้วางแนวทางสกัดเชื้อ ป้องกันโควิด-19 ทุกสายพันธุ์
นายกฯ สั่งการเข้มงวด ให้วางแนวทางสกัดเชื้อ ป้องกันโควิด-19 ทุกสายพันธุ์
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการให้ทุกหน่วยงานร่วมหารือ อย่างเคร่งครัด รัดกุม และอย่างทันท่วงที ถึงแนวทางการป้องกันการแพร่ระบาดของเชื้อไวรัสโควิด-19 กลายพันธุ์ในกรณีที่พบว่ามาจากผู้ติดเชื้อที่เดินทางเข้ามาจากต่างประเทศ
โดยโฆษกประจําสํานักนายกรัฐมนตรีกล่าวว่า นายกรัฐมนตรีไม่ได้นิ่งนอนใจต่อกรณีการพบเชื้อกลายพันธุ์นี้ในผู้ติดเชื้อที่อยู่ระหว่างการกักตัว 14วัน หลังเดินทางเข้ามาในประเทศไทย และได้สั่งการให้หน่วยงานที่เกี่ยวข้อง รวมทั้งกระทรวงการต่างประเทศดําเนินการออกมาตรการและระเบียบต่าง ๆ โดยทันที ซึ่งที่ประชุมศูนย์ปฏิบัติการ ศูนย์บริหารสถานการณ์โควิด-19 (ศปก.ศบค.) ได้มีมติเมื่อวันที่ 10 พฤษภาคม 2564 ที่ผ่านมา กําหนดให้กระทรวงการต่างประเทศในฐานะหน่วยงานหลักในการรับผิดชอบพิจารณาระงับการออกหนังสือรับรองการเดินทางเข้าประเทศไทย (Certificate of Entry - COE) สําหรับชาวต่างชาติที่มีต้นทางหรือมีถิ่นพํานักจากประเทศอินเดีย และพิจารณาระงับการออก COE เพิ่มเติมอีก 3 ประเทศ ได้แก่ ปากีสถาน บังกลาเทศ และเนปาล
ทั้งนี้ มาตรการดังกล่าวยังรวมถึงชาวต่างชาติทุกสัญชาติที่เดินทางออกจาก 4 ประเทศข้างต้นและเปลี่ยนเครื่อง (Transit) ในประเทศอื่น หรือชาวต่างชาติซึ่งเดินทางไปท่องเที่ยวหรือผ่านทางไปยัง 4 ประเทศข้างต้น จะไม่ได้รับอนุญาตให้เข้าประเทศไทยเช่นกัน
โฆษกประจําสํานักนายกรัฐมนตรี กล่าวว่า มาตรการดังกล่าวถือเป็นมาตรการชั่วคราวในช่วงที่ต้องเฝ้าระวังสกัดเชื้อโควิด-19 ทุกสายพันธุ์เข้าสู่และแพร่ระบาดในประเทศไทย อย่างไรก็ตาม มาตรการดังกล่าวไม่ได้ห้ามคนไทย รวมถึงนักการทูตต่างชาติ และครอบครัวที่เข้ามาปฏิบัติงาน ตลอดจนผู้ที่มีถิ่นพํานักถาวรในประเทศไทย ซึ่งยังสามารถเดินทางเข้าประเทศไทยได้ แต่จะต้องปฏิบัติตามมาตรการทางสาธารณสุขอย่างเคร่งครัด และเข้ารับการกักตัวเป็นเวลา 14 วันทุกกรณี เพื่อคัดกรองและควบคุมการแพร่ระบาดในประเทศไทยอย่างเข้มข้น
..........................
รัฐบาลไทย-ข่าวทำเนียบรัฐบาล-กรมการขนส่งทางราง กระทรวงคมนาคม ร่วมกับ สำนักงานส่งเสริมการค้าและการพัฒนาแห่งสหรัฐอเมริกา (USTDA)
วันพฤหัสบดีที่ 13 พฤษภาคม 2564
กรมการขนส่งทางราง กระทรวงคมนาคม ร่วมกับ สํานักงานส่งเสริมการค้าและการพัฒนาแห่งสหรัฐอเมริกา (USTDA)
จัดเสวนาออนไลน์ในหัวข้อ “Thailand Railway Modernization Virtual Roundtable” เพื่อหารือโอกาสและแนวทางความร่วมมือระหว่างไทย-สหรัฐอเมริกาในด้านการพัฒนาระบบราง
ในวันที่ 12 พ.ค. 2564 นายพิเชฐ คุณาธรรมรักษ์ รองอธิบดีกรมการขนส่งทางราง กระทรวงคมนาคม พร้อมด้วยเจ้าหน้าที่ ขร. เข้าร่วมเสวนาออนไลน์ "Thailand Railway Modernization Virtual Roundtable" โดยมี นายสรพงศ์ ไพฑูรย์พงษ์ รองปลัดกระทรวงคมนาคม (หัวหน้ากลุ่มภารกิจด้านการขนส่ง) พร้อมด้วยผู้แทนการรถไฟแห่งประเทศไทย (ผู้แทนฝั่งไทย) และ Ms. Enoh Ebong รักษาการผู้อํานวยการสํานักงานส่งเสริมการค้าและการพัฒนาแห่งสหรัฐอเมริกา (U.S. Trade and Development Agency: USTDA) (ผู้แทนฝั่งสหรัฐอเมริกา) เข้าร่วมการเสวนา ซึ่งรองอธิบดีกรมการขนส่งทางรางได้มีการร่วมบรรยายในหัวข้อ "Thailand’s Rail Transport Infrastructure Development plans"
สําหรับงานดังกล่าวมีวัตถุประสงค์เพื่อแลกเปลี่ยนข้อคิดเห็นการพัฒนาโครงสร้างพื้นฐานของประเทศไทย และสหรัฐอเมริกา ซึ่งฝ่ายไทยมีเป้าหมายในการพัฒนาระบบราง ได้แก่ โครงการรถไฟทางคู่ โครงการรถไฟความเร็วสูง และโครงการรถไฟฟ้าขนส่งมวลชนในเขตกรุงเทพมหานครและปริมณฑล ทั้งนี้จะมีการหารือร่วมกันในการพัฒนาความร่วมมือระหว่างประเทศไทยและสหรัฐอเมริกา เพื่อให้เกิดความร่วมมือกันอย่างเป็นรูปธรรมต่อไป
รัฐบาลไทย-ข่าวทำเนียบรัฐบาล-ลูกจ้างเข้าข่ายติดเชื้อ COVID - 19 นายจ้างสั่งให้เข้ารับการตรวจหาเชื้อได้
วันพฤหัสบดีที่ 13 พฤษภาคม 2564
ลูกจ้างเข้าข่ายติดเชื้อ COVID - 19 นายจ้างสั่งให้เข้ารับการตรวจหาเชื้อได้
กรมสวัสดิการและคุ้มครองแรงงานชี้แจงกรณี ลูกจ้างอยู่ในข่ายเป็นผู้ติดหรืออาจจะติดเชื้อไวรัส COVID – 19 นายจ้างมีคําสั่งให้ลูกจ้างที่มีความเสี่ยงนั้นเข้ารับการตรวจจากแพทย์ถือเป็นคําสั่งที่มีเหตุอันสมควร นายจ้างสามารถปฏิบัติได้
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวชี้แจงว่า ในสถานการณ์การแพร่ระบาดของโรคติดเชื้อไวรัสโคโรนา 2019 หรือ COVID – 19 ที่ขยายเป็นวงกว้าง มีผู้ติดเชื้อไวรัสเพิ่มขึ้น กระจายไปในสถานที่ต่างๆ ส่งผลให้บุคคลที่เดินทางหรือเข้าไปในพื้นที่ดังกล่าว มีความเสี่ยงที่จะติดเชื้อได้ ด้วยความห่วงใยของ พลเอก ประวิตร วงศ์สุวรรณ รองนายกรัฐมนตรี ซึ่งกํากับดูแลกระทรวงแรงงาน และนายสุชาติ ชมกลิ่น รัฐมนตรีว่าการกระทรวงแรงงาน ที่มีความต้องการให้ลูกจ้างมีคุณภาพชีวิต และสุขภาพอนามัยที่ดี จึงได้สั่งการให้กรมสวัสดิการและคุ้มครองแรงงานสร้างความเข้าใจให้ทราบว่า กรณีที่นายจ้าง มีคําสั่งให้ลูกจ้างเข้ารับการตรวจจากแพทย์ ด้วยเหตุที่ลูกจ้างอยู่ในข่ายเป็นผู้ติดเชื้อหรืออาจจะติดเชื้อไวรัส COVID – 19 เช่น ลูกจ้างสัมผัสกับผู้ป่วยหรือลูกจ้างอยู่ในครอบครัวเดียวกับผู้ป่วย ลูกจ้างอยู่ในสถานที่ปิดกับผู้ป่วยโดยไม่มีการถ่ายเทอากาศนานกว่า 15 นาที ในระยะไม่เกิน 1 เมตร และไม่มีการป้องกันตนเอง หรือเคยไปยังสถานที่ที่มีผู้ติดเชื้อในช่วงเวลาที่มีความเสี่ยงต่อการติดเชื้อโรค เป็นต้น ถือว่านายจ้างมีเหตุผลอันสมควรที่จะมีคําสั่งให้ลูกจ้างเข้ารับการตรวจได้ เพราะหากไม่ดําเนินการอาจเป็นอันตรายและกระทบต่อสุขภาพอนามัยของลูกจ้างคนอื่น หรือกระทบต่อกิจการของนายจ้างได้ ซึ่งสอดคล้องกับมาตรการป้องกันโรคที่ทางราชการกําหนด ฉะนั้น คําสั่งของนายจ้างดังกล่าว จึงเป็นคําสั่งเพื่อป้องกัน เฝ้าระวัง รักษา ควบคุมมิให้เกิดการแพร่ระบาดของเชื้อไวรัส COVID – 19 เกี่ยวกับการทํางานที่ชอบด้วยกฎหมายและเป็นธรรมโดยนายจ้างต้องจ่ายค่าจ้างตามปกติเนื่องจากเป็นไปเพื่อประโยชน์ของนายจ้าง หากลูกจ้างไม่ปฏิบัติตามโดยไม่มีเหตุผล นายจ้างก็อาจปฏิเสธไม่ให้ลูกจ้างเข้าสถานที่ทํางาน และไม่จ่ายค่าจ้างให้ หรืออาจลงโทษทางวินัย เช่น ตักเตือนลูกจ้างด้วยวาจาหรือตักเตือนเป็นหนังสือ เป็นต้น
อธิบดี กสร. กล่าวเพิ่มเติมว่า ขอให้นายจ้าง ลูกจ้าง ปฏิบัติตามคําแนะนําของแพทย์เกี่ยวกับการเฝ้าระวัง ป้องกัน และควบคุมโรคที่ทางราชการประกาศกําหนดอย่างเคร่งครัด รวมทั้งติดตามข้อมูลข่าวสารต่างๆ ที่เกิดขึ้น หากมีข้อสงสัยเกี่ยวกับสิทธิ หน้าที่ และการปฏิบัติ สอบถามเพิ่มเติมได้ที่สํานักงานสวัสดิการและคุ้มครองแรงงานจังหวัดทุกจังหวัด สํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรสายด่วน 1506 กด 3 หรือ 1546 หรือหากสงสัยเกี่ยวกับแนวปฏิบัติการเฝ้าระวัง ป้องกัน และควบคุมโรค โทร 1422 สายด่วนกรมควบคุมโรค
รัฐบาลไทย-ข่าวทำเนียบรัฐบาล-รมว.แรงงาน สั่งเฝ้าระวัง และตรวจสอบคนต่างด้าวลักลอบเข้าประเทศไทยและทำงานผิดกฎหมาย
วันพฤหัสบดีที่ 13 พฤษภาคม 2564
รมว.แรงงาน สั่งเฝ้าระวัง และตรวจสอบคนต่างด้าวลักลอบเข้าประเทศไทยและทํางานผิดกฎหมาย
กระทรวงแรงงานไม่นิ่งนอนใจ สั่งการสํานักงานจัดหางานจังหวัดทั่วประเทศ จัดเตรียมข้อมูลสถานประกอบการที่จ้างแรงงานต่างด้าวในพื้นที่รับผิดชอบ พร้อมร่วมมือกับหน่วยงานที่เกี่ยวข้องลงพื้นที่ตรวจสอบการทํางานของแรงงานต่างด้าวในสถานประกอบการ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ.ประยุทธ์ จันทร์โอชา นายกรัฐมนตรี และ พล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ห่วงใยสถานการณ์การแพร่ระบาดของโรคโควิด -19 จากกรณีที่พบกลุ่มผู้ฉวยโอกาสลักลอบนําแรงงานต่างด้าวเข้าเมืองโดยผิดกฎหมายจากประเทศเพื่อนบ้าน และเดินทางต่อไปยังจังหวัดต่าง ๆ เพื่อลักลอบทํางานผิดกฎหมาย อาจนําเชื้อโควิด – 19 ไปแพร่กระจายในชุมชนได้ ซึ่งกระทรวงแรงงานไม่ได้นิ่งนอนใจ ในฐานะหน่วยงานที่มีหน้าที่ตรวจสอบ จับกุม และดําเนินคดีนายจ้าง/สถานประกอบการ และแรงงานต่างด้าวที่ทํางานผิดกฎหมาย ได้สั่งการให้สํานักงานจัดหางานจังหวัดทั่วประเทศ จัดเตรียมข้อมูลสถานประกอบการที่จ้างแรงงานต่างด้าวในพื้นที่รับผิดชอบ พร้อมร่วมมือกับหน่วยงานที่เกี่ยวข้องลงพื้นที่ตรวจสอบการทํางานของแรงงานต่างด้าวในสถานประกอบการ โดยให้ปฏิบัติงานภายใต้มาตรการของคณะกรรมการโรคติดต่อจังหวัดอย่างเคร่งครัด
“ทั้งนี้ ตั้งแต่วันที่ 1 ต.ค. 2563 – 11 พ.ค. 2564 ได้มีการตรวจสอบและดําเนินคดี นายจ้าง/สถานประกอบการและคนต่างด้าวทั่วประเทศอย่างต่อเนื่อง โดยตรวจสอบนายจ้าง/สถานประกอบการ จํานวน 24,306 ราย/แห่ง ดําเนินคดี จํานวน 698 ราย/แห่ง และตรวจสอบการทํางานของคนต่างด้าว จํานวน 346,449 คน ดําเนินคดี จํานวน 559 คน” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางาน กล่าวว่า ได้กําชับให้พนักงานเจ้าหน้าที่ของกรมการจัดหางาน ดําเนินการตรวจสอบ ปราบปราม จับกุม และดําเนินคดีแรงงานต่างด้าวที่ทํางานผิดกฎหมาย โดยให้ปฏิบัติงานเชิงรุก และรายงานผลการดําเนินการให้กรมทราบ เพื่อให้สามารถติดตามสถานการณ์ และบังคับใช้กฎหมายอย่างทันท่วงที ทั้งขอฝากถึงนายจ้าง/สถานประกอบการว่า หากรับคนต่างด้าวเข้าทํางานโดยที่ไม่มีใบอนุญาตทํางาน หรือให้คนต่างด้าวทํางานนอกเหนือจากที่มีสิทธิที่จะทําได้ มีโทษปรับตั้งแต่ 10,000 – 100,000 บาท ต่อคนต่างด้าวที่จ้างหนึ่งคน หากกระทําผิดซ้ํามีโทษจําคุกไม่เกิน 1 ปี หรือปรับตั้งแต่ 50,000 – 200,000 บาทต่อคนต่างด้าวที่จ้างหนึ่งคน หรือทั้งจําทั้งปรับ และห้ามจ้างคนต่างด้าวเป็นเวลา 3 ปี ส่วนคนต่างด้าวที่ทํางานโดยที่ไม่มีใบอนุญาตทํางาน หรือทํางานนอกเหนือจากที่มีสิทธิที่จะทําได้ จะมีโทษปรับตั้งแต่ 5,000 – 50,000 บาท และจะต้องถูกส่งกลับประเทศต้นทาง
ทั้งนี้ ผู้ใดพบเห็นหรือสงสัยว่ามีคนต่างด้าวลักลอบทํางานผิดกฎหมาย สามารถแจ้งเบาะแสได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ สายด่วนกระทรวงแรงงาน โทร.1506 กด 2 กรมการจัดหางาน สายด่วนกรมการจัดหางาน โทร.1694